google/wiki40b huggingface dataset:
IQ (band)

Neo-progressiv rock

IQ var en av noen få britiske band som oppsto i begynnelsen av 1980-tallet, inkludert Marillion, Pendragon, Twelfth Night, Pallas og Solstice som fortsatte med den progressive rocken som ble forlatt av 1970-tallets mest kjente utøvere i sjangeren som for eksempel Genesis og Yes. Musikkpressen omtalte disse bandene som neo-progressive, og beskylte dem ofte for kun å kopiere stilen til eldre band. Disse beskyldningene har gjentatte ganger blitt avvist av IQ - som ikke liker merkelappen «neo-progressiv» og hevder å ha bredere musikalsk inspirasjon.

Medlemmer

Fra 1982 besto IQ av Peter Nicholls (vokal), Mike Holmes (gitar), Martin Orford (keyboard), Paul Cook (trommer) og Tim Esau (bass). Nicholls forlot bandet i juli 1985 for å bli erstattet av Paul (P. L.) Menel, men returnerte som bandets vokalist i 1990. I mellomtiden startet han bandet Niadem's Ghost. I 2005 forlot trommeslager Paul Cook bandet og ble erstattet av Andy Edwards. I juli 2007 bekjentgjorde Martin Orford at han forlot IQ og han ble erstattet av Mark Westworth fra Darwin's Radio. I 2009 returnerte Paul Cook bak trommene. I oktober 2010 offentliggjorde Mark Westworth at han ville forlate gruppen – og hans siste konsert med bandet var den 11. desember 2010. I januar 2011 kunne bandet meddele at hans erstatter ville bli Neil Durant fra Sphere³. Senere i januar kunngjorde bandets bassist de siste 19 årene, John Jowitt, at han sluttet i bandet og at hans siste jobb med IQ også var konserten den 11. desember. Jowitt ble erstattet av bandets opprinnelige bassist Tim Esau i januar 2011.

Musikalsk stil

Bandets musikalske stil, spesielt tidlig i karrieren, har likheter med Peter Gabriel og Steve Hackett-perioden av  Genesis mye på grunn av sanger Peter Nicholls' vokal og sceneopptreden, som hadde likheter med Gabriel, og keyboardist Martin Orfords storslagne stil. Men gitarist Mike Holmes' distinkte stil ga bandet et hardere sound. Etter at Nicholls forlot bandet, ble stilen mer kommersiell og radiovennlig – likevel uten den store suksessen – med albumene Nomzamo (1987) og Are You Sitting Comfortably? (1989). Nicholls' tilbakekomst på albumet Ever i 1993, markerte bandets retur til de progressive røttene med lengre sanger og komplekse arrangement.
Dokumentarfilmer om krigen i Norge 1940-1945

Dokumentarfilmer om krigen i Norge 1940-1945.
Fastings skanse

Fastings skanse er mindre skanse oppført på nordvestsiden av Kråkerøy. Skansen skulle være flankestøtte for Huth fort, som ligger på søndre Kjærringholmen, eller Huth-holmen i Glommas vestre løp. Skansen er oppført med en lav mur i kvaderstein med en voll over. Den ble oppført i 1807 med plass for 3 kanoner. Arbeidet ble utført under kapteinløytnant Thomas Fasting, en sjøoffiser som hadde deltatt i slaget på Københavns red i 1801. 
Skansen finnes fortsatt, men er svært overgrodd. Fasting skanse og Huth fort med aktivitene rundt disse, har gitt navn til en rekke veier i nærheten av anleggene: Fastings vei, Huths platå, Mineveien, Fregattveien og Korvettveien.
St. Clair kraftverk

St. Clair kraftverk  er et varmekraftverk øst for China i St. Clair County, delstaten Michigan i det østlig-sentrale USA. Anlegget ligger ved St. Clair River, og på andre siden av denn grenseelva ligger Lambton kullkraftverk i Ontario, Canada.
Det har en installert produksjonskapasitet på 1547 MW, fordelt på 7 ulike blokker / turbiner. Operatør er Detroit Edison Co.
Anlegget ble bygget ut i årene 1956–1969. Brenselkilden er bitumenøst kull og råolje. 
I 2006 hadde hele anlegget utslipp på 7,8186 millioner tonn CO2.
Mallosoma

Utseende

Middelsstore, gule og svarte trebukker. Antennene er sagtakkede og lengre enn kroppen hos hannene, omtrent så lange som kroppen hos hunnene. Pronotum har rundede sider, dekkvingene er parallellsidige. Beina er lange og tynne.

Utbredelse

Slekten er vidt utbredt i Sør-Amerika.
Trondheim Energi Kraft

Trondheim Energi Kraft AS var før 2009 er ett av fem datterselskaper i konsernet Trondheim Energi, med røtter tilbake til Trondheim Elektricitetsverks dannelse i 1901. Etter å ha gått under forskjellige navn opp gjennom årene, bl. a. som Produksjonsavdelingen og Energidivisjonen, ble enheten stiftet som eget aksjeselskap 1. januar 1999 med navn Trondheim Energiverk Kraft AS. Navnet ble i 2007 endret til Trondheim Energi Kraft AS.
Kraftproduksjonen forgikk ved selskapets 15 kraftstasjoner i Nea/Nidelva og 5 deleide kraftstasjoner i Orkla/Grana (KVO), hvor Trondheim Energi Kraft hadde en eierandel på 48,6%. Samlet ytelse i kraftstasjonene ca. 800 MW og midlere årsproduksjon ca. 3 200 GWh.
Virksomhetens kjerneområder omfattet planlegging, bygging, drift og vedlikehold av produksjonsanleggene. Produksjonsplanlegging, prissikring og engroshandel med kraft.
Høsten 2008 stod Leirfossene kraftverk ferdig. Kraftverket erstattet selskapets eldste stasjoner, Øvre Leirfoss og Nedre Leirfoss, fra henholdsvis 1901 og 1910. Ved denne utbyggingen økte selskapets totale produksjon med ca. 45 GWh. De gamle kraftverkene vil fortsatt bestå, men bygges om til småkraftverk basert på konsesjonsgitt minstevannføring (10 m3/s) på elvestrekningen mellom fossene.
Trondheim Energi Kraft er fra 1. januar 2009 fullstendig innlemmet i Statkraft Energi AS og eksisterer således ikke lenger som eget selskap. Kraftverkene til tidligere Trondheim Energi er hos Statkraft samlet i en enhet som benevnes Kraftverksgruppe Trondheim og styres og overvåkes fra driftssentralen i Gaupne.
Penthouse Playboys

Bakgrunn

Bandet ble startet av vokalist Kjetil Rolness (kunstnernavn Jens Pikenes) og gitarist og musikalsk leder Jørn Chr. Mortensen (kunstnernavn Johnny Lotion). Den gang het de Bjørnstjerne Humperdinck & Basunenglene, navnet Penthouse Playboys ble brukt første gang i 1991. Bandet har hatt stor gjennomtrekk i årenes løp, men foruten de to nevnte består bandet av Ron Maiden på bass, Odd Stewart på keyboard, og Howard Juice på trommer. Deres første plate var promosinglen Do You Think I'm Sexy/Smoke on the Water i 1995, samme år som den første av deres julekonserter på Rockefeller ble arrangert. Året etter kom deres første single i salg, en versjon av Seigmen-låten «Metropolis». Samme år kom også debutalbumet Sånn skal det gjøres, I tillegg til promosingler har bandet utgitt singlen «Fuck the World» i 2003 og låten «Åse Kleveland», som ble lagt ut gratis på nettet. 
En kortfilm til deres coverversjon av DumDum Boys-låten «En vill en» ble regissert av Aune Sand og vist på norske kinoer i 1996. I 2008 kom oppfølgeren til Sånn skal det gjøres, Elske i sneen. Bandet var også med i Melodi Grand Prix 1997 med låten «Om du elsket meg» som endte på en fjerdeplass.
5. divisjon fotball for menn 2011

Østfold Fotballkrets I

Kilde: Speaker.no

Oslo Fotballkrets II

Kilde: Speaker.no

Indre Østland Fotballkrets I

Kilde: Speaker.no

Indre Østland Fotballkrets III

Kilde: Speaker.no

Indre Østland Fotballkrets V

Kilde: Speaker.no

Telemark Fotballkrets

Kilde: Speaker.no

Agder Fotballkrets II

Kilde: Speaker.no

Rogaland Fotballkrets II

Kilde: speaker.no

Hordaland Fotballkrets I

Kilde: Speaker.no

Hordaland Fotballkrets III

¹ Floppen la ned laget midtveis i sesongen.

Kilde: Speaker.no

Sogn og Fjordane Fotballkrets II

Kilde: Speaker.no

Sunnmøre Fotballkrets II

Kilde: Speaker.no

Nordmøre og Romsdal Fotballkrets I

Kilde: Speaker.no

Nordmøre og Romsdal Fotballkrets III

¹ Tomrefjord går til kvalifiseringsrunden fordi Molde 5 og Isfjorden/Åndalsnes 2 ikke kan rykke opp.

Kilde: Speaker.no

Trøndelag Fotballkrets IV

Kilde: Speaker.no

Hålogaland Fotballkrets II

Kilde: Speaker.no

Troms Fotballkrets II

Kilde: Speaker.no
Hans von Bülow

Liv og karriere

Bülow fikk sin klaverutdannelse av Friedrich Wieck, deretter av Franz Liszt som han var blitt kjent med i Dresden våren 1844. Fra 1850 studerte han direksjon hos Richard Wagner, og det utviklet seg et langvarig vennskap mellom de to. Bülow giftet seg med Liszts datter Cosima i 1857, men de ble skilt i 1870 etter at Cosima i lengre tid hadde hatt en affære med Wagner. Dette førte naturlig nok til at vennskapet mellom Bülow og Wagner opphørte. I 1882 giftet Bülow seg med skuespilleren Marie Schanzer (1857–1941).
Fra 1864 virket Bülow som hoffkapellmester i München, hvor han blant annet ledet uroppføringene av Wagner-operaene Tristan und Isolde (1865) og Die Meistersinger von Nürnberg (1868). Fra 1877 var han hoffkapellmester i Hannover, og mellom 1880 og 1885 hoffmusikkintendent i Meiningen. Foruten verk av Wagner, Liszt og Beethoven, framførte han som pianist og dirigent også verk av Pjotr Tsjajkovskij, Johannes Brahms, Felix Draeseke, Antonín Dvořák og Joachim Raff – alle dediserte betydelige komposisjoner til Bülow.
Bülow oppnådde verdensberømmelse som dirigent i Meininger Hofkapelle – han utviklet det til et eliteorkester og samarbeidet her tett med Johannes Brahms. Fra 1887 til 1893 var Bülow  den første sjefsdirigenten for Berlinfilharmonien, som han på kort tid formet til et topporkester. En utmerkelse som orkesteret deler ut bærer navnet Hans-von-Bülow-Medaille.
Bülow var også en berømt pianist. Ved gjesteopptredener opptrådte han først og fremst som pianist, og foretok to konsertreiser i USA. I sine siste år fikk han tiltakende fysiske problemer og opptrådte da hovedsakelig som dirigent. Bülow regnes som den første stjernedirigent av moderne type; på grunn av sin musikk-kunnskap og publikumstekke lyktes det ham å få en nimbus som minnet om stjernevirtuoser som Niccolo Paganini og Franz Liszt. 
I 1880-årene bosatte Bülow seg i Hamburg, men oppholdt seg i sine senere år mye i Egypt fordi det varme og tørre klimaet lindret hans mange fysiske skavanker. Han døde i Kairo og er gravlagt på Friedhof Ohlsdorf i Hamburg.

Elever

Til Bülows klaverstudenter regnes Karl Heinrich Barth, som var Arthur Rubinstein, Wilhelm Kempff og Bronisław von Poźniaks lærer. Nevnes kan også Rudolf Niemann, far til den mer kjente Walter Niemann. I Meiningen ble Bülow kjent med Richard Strauss og hjalp ham fram.

Musikk

Noen av Bülows klaververk regnes fremdeles som verd å spille. Han skrev også noen orkesterverk, blant annet det symfoniske diktet Nirwana som bærer preg av påvirkning fra Liszt, men verket regnes som klanglig svakt. Bülows eget operaprosjekt er aldri blitt oppført.
Murkvadranten

Murkvadranten (latin Quadrans Muralis) var et stjernebilde innført av Jérôme Lalande i 1795. Det forestilte en murkvadrant, og befant seg mellom stjernebildene Oksedriveren og Store bjørn. Det er ikke lenger i bruk, men stjerneskuddsvermen Quadrantidene er oppkalt etter den.
Kuosheng kjernekraftverk

Kuosheng kjernekraftverk er et kjernekraftverk som produserer elektrisk kraft i Taiwan. Det ligger ved kysten i kommunen Wanli, helt nord i landet. Anlegget er Taiwans andre kjernekraftverk i kommersiell drift. Byggingen av kraftverket begynte i 1972, og den første av anleggets i alt to reaktorer ble satt i drift i slutten av 1981. Den andre reaktoren åpnet i 1983. De to reaktorene har tilsammen en maksimal effekt på om lag 2 004 MW. I 2007 var årsproduksjonen 14 136 GWt.
Thembu

Thembu er en liten stamme i Transkei som ligger sør i Sør-Afrika, de snakker xhosa, som er kjent for den spesielle «klikkelyden». Den mest kjente thembu er Nelson Mandela.
Vytautas den store av Litauen

Vytautas (født ca. 1350, død 27. oktober 1430), kalt «den store» fra 1400-tallet, var en av de mest berømte fyrster i middelalderens Litauen. Vytautas var storfyrste (1392–1430) i Storfyrstedømmet Litauen, som hovedsakelig omfattet litauere og rutenere, fyrste av Grodno (1370–1382) og fyrste av Lutsk (1387–1389) og angivelig konge av hussitterne.
Ivanacara adoketa

Akvaristikk

Akvariet bør være innredet med røtter, steiner og planter. Skal man ha bunnsubstrat, er sand å foretrekke. Ivanacara adoketa tar alle typer tørrfôr, men bør også få mygglarver eller annet proteinrikt fôr. Det har vært rapportert at arten har ynglet i pH så høy som 6,5. Den leker i huler eller ute i akvariet. Begge foreldrene passer yngelen.
Det anbefales å holde små grupper i akvarier på minimum 250 liter, men erfarne akvarister har brukt leksakvarier så små som 20 liter, hvor paret har lagt egg og dradd opp yngel. Filtreringen må være svært god, og vannets bakterieinnhold lavt, for at eggene skal utvikle seg. Dette kan løses med UV-sterilisering eller store daglige delvannbytter.
Hvis vannet er mer alkalisk enn pH 6,5, fremstår fisken som temmelig fargeløs. Ivanacara adoketa foretrekker en temperatur mellom 23 og 27 °C.
Torvastad

Torvastad er et sogn, et prestegjeld og en tidligere selvstendig kommune i Rogaland fylke. Kommunen omfattet opprinnelig foruten nordre del av Karmøy hele det nåværende Haugesund, samt Utsira.

Torvastad kommune

Kommunen ble opprettet som Torvastad formannskapsdistrikt i 1837 i Stavanger amt. 1. februar 1854 ble Haugesund, med 1 066 innbyggere, skilt ut fra Torvastad som eget ladested. Torvastad hadde 3 242 innbyggere etter delingen. 1. november 1881 ble Skåre skilt ut fra Torvastad. Innbyggertallet i Torvastad var nå 1 918. 1. juli 1924 ble Utsira skilt ut som egen kommune. Torvastad hadde nå en befolkning på 2 187. 1. januar 1965 ble det meste av Torvastad, med 3 783 innbyggere, slått sammen med Avaldsnes, Kopervik, Skudenes, Skudeneshavn, Stangaland og Åkra til den nye Karmøy kommune. Samtidig ble en mindre del av Torvastad, Vibrandsøy krets med 70 innbyggere, overført til Haugesund kommune.
Da Haugesund ble skilt ut av Torvastad, var Karmøys aller første rådhus på Torvastad.

Torvastad sogn og prestegjeld

Torvastad er sogn og prestegjeld i Karmøy prosti i Rogaland. Sognet omfatter den nordligste delen av Karmøy med øyene utenfor (blant annet Feøy) og hører til Karmøy kommune. Torvastad sogn svarer til kommunen før 1965 med unntak av Vibrandsøy og de tre matrikkelgårdene på fastlandssiden av Karmsundet. Torvastad prestegjeld omfatter også Utsira sogn svarende til Utsira kommune. Torvastad er kjent for sine historiske minnesmerker, blant annet Rehaugene ved Karmsundbroen med seks store gravhauger fra bronsealderen og en rekke steinlegninger, hauger og bautasteiner fra jernalderen.
Torvastad har eget idrettslag, Torvastad Idrettslag med hallen Torvastad Arena, egen kirke, Torvastad kirke. Karmsund bru ligger i Torvastad, denne brua binder Karmøy til fastlandet. Det er to skoler på Torvastad. Bø ungdomsskole, bygd 1966-1968, ligger lengst sør nær grensen mot Avaldsnes. Barneskolen Torvastad skole og kultursenter ble tatt i bruk i august 2015, og erstattet Håland skole (1925), og Hauge skole (1897).
Hosea av Israel

Kong So av Egypt

Hosea kom til sist til å holde tilbake tributten han lovte den assyriske kongen, ettersom Horsa forventet støtte fra «So, konge av Egypt». Det er uklart hvem denne kongen av Egypt er: en del forskere har argumentert for at «So» viser til den egyptiske byen Sais (som New English Bible antyder), og derfor viser til farao Tefnakht av det 24. egyptiske dynasti; imidlertid var den fremste byen i Egypt på denne tiden Tanis, noe som antyder at det var en unødvendig korrigering av teksten, og at bibelforskeren Kenneth Kitchen er korrekt i å identifisere «So» med Osorkon IV fra det 22. egyptiske dynasti. Alternativt kan «So» referere til en mindre betydningsfull egypter, eksempelvis den egyptiske hærføreren Siebe som er nevnt i assyriske nedtegnelser.

Slutten på styret

I henhold til Andre Kongebok skal Salmanassar ha tatt Hosea til fange og deretter beleiret Samaria. Ettersom rekkefølgen for hendelsene er slik som nevnt, er det mulig at Salmanassar har tilkalt Hosea til sitt assyriske hoff for å forklare den utelatte tributten, noe som førte til at Israels konge ble satt i fangenskap og den assyriske hæren sendt til Israel. Uansett rekkefølgen av disse hendelsene, beleiret assyrerne Samaria i tre år før byen ble erobret. Imidlertid døde Salmanassar kort tid etter og den assyriske hæren ble hjemkalt for å sikre tiltredelsen til Sargon II. Landet Israel, som hadde stått imot assyrerne i årevis uten en konge, gjorde øyeblikkelig opprør. Sargon II kom tilbake med hæren i 720 f.Kr. og pasifiserte provinsen, deporterte israelittene til bortenfor elven Eufrat, i henhold til hans egne inskripsjoner var det 27 290 mennesker. Deretter bosatte han det tidligere landet Israel med mennesker fra andre deler av det store assyriske riket: Babylon, Kutha, Avva, Hama og Sepharvaim. Forfatteren av Kongebøkene hevder at denne ødeleggelsen av Israel skjedde for de hadde gjort det «som var ondt i Herrens øyne, og dermed gjorde de ham rasende.» 
Hva som skjedde med Hosea etter at kongedømmet Israel ble ødelagt, og når og hvor han døde er ukjent.

Kronologisk bemerkning

Kalenderen for beregning av årene til kongene i Judea og Israel ble forskjøvet med seks måneder da det til Judea begynte i tishri (høsten) og det til Israel i nisan (våren). Kryss-synkronisering mellom de to kongedømmene har derfor ofte gjort det mulig å presisere begynnelsen og avslutningen til en kongetid innenfor en seks måneders utstrekning. I tilfellet Hosea viser synkroniseringen med kongetiden til Hiskia av Juda at han kom på tronen en gang mellom første tisri i 732 f.Kr. og dagen før første nisan 731 f.Kr. Slutten på hans styre skjedde mellom første nisan 723 f.Kr. og dagen før første tisri det samme året. Denne presiseringen av datoene for Nosea er gitt ved senere forskere som bygde på Thieles arbeid, ettersom Thiele ikke aksepterte Hosea/Hiskia-synkroniseringen i Andre Kongebok 18. At Hosea døde før første tisri høsten 723 et tilleggsbevis som at det var Salmanassar, ikke Sargon II, som innledningsvis erobret Samaria. Salmanassar døde ikke før desember 722 eller januar 721 f.Kr.
Jedi

Jediene er en slags spesialsoldater i George Lucas' fantasiunivers Star Wars. De kjennetegnes ved stor sensitivitet for Kraften («the Force») og av sitt hovedvåpen, lyssverdet eller lyssabelen. Deres fremste fiender er sithene. Jediene har gjennomgått trening i kraften og innehar således spesielle egenskaper. Utdanningssystemet er hierarkisk oppbygd, der man starter som «padawan» og (kan) ender opp som jedimester. De mest kjente jedimestrene er antakelig Yoda, som har trent opp mange av jediene i jedirådet og de fleste andre jediene og Luke Skywalker som bygde opp igjen jediordenen etter imperiets ødeleggelser. Det fantes ca. 9000 jedier i universet under klonekrigen.

Jediordenen

Jediordenen er en organisasjon hvor de fleste jedier er medlem og hvor padawaner blir trent opp.
Lorry (restaurant)

Lorry er en tradisjonsrik restaurant beliggende i Parkveien 12 i Oslo. Den har vært i drift siden midten av 1870-tallet (1901 ifølge noen kilder, og er særlig kjent for de mange kunstnerne som har besøkt stedet og et sortiment på over hundre ølsorter. Serveringsstedet het en periode «Parkcafeen». Hjørnegården i 3 etasjer ble tegnet av arkitekt Bernhard Steckmest og oppført i 1871. Ringnes bryggeri kjøpte eiendommen i 1901 begynte da med «West» Cafe & Restaurant. I 1940 skiftet den navn til «Lorry» etter at direktør Flatmoe hadde kjøpt bygget. Før 1900 var det vinutsalg i lokalet. Lorry ble lenge regnet som «brun», et sted som serverte øl og mat som mettet, til forskjell fra «hvite» restauranter som hadde hvite duker. Lokalet ble restaurert etter brann i 1998.
Josefine på ferie

Josefine på ferie er et videospill for barn med kaninen Josefine. Spillet ble gitt ut i 1997.
I dette spillet møter man kaninen Josefine. Hun er på ferie med campingvognen sin i skogen. I spillet kan man spille ulike spill, som for eksempel å lage mat, gå i labyrint, spille kort og mye mer. Spillet inneholder også mange sanger og eventyr. Aldersgrensen på spillet er tre år.
Redruth

Beskrivelse

Historisk var Redruth en liten markedsby, inntil den begynte å vokse under kobberboomen på 1700-tallet. Gruvedriften i Cornwall var mest fokusert på tinn, mens kobber hadde mindre betydning. Med økt behov for kobber under den industrielle revolusjon ble Redruth, som var omgitt av større kobberforekomster, raskt et av de største og rikeste sentrene for gruvedrift i Storbritannia. Befolkningen steg merkbart i denne perioden.
Mot slutten 1800-tallet importerte Storbritannia det meste av kobberet det var behov for, og gruveindustrien i Cornwall møtte nedgangstider. Mange av gruvearbeiderne emigrerte til Nord- og Sør-Amerika, Australasia og Sør-Afrika. Den siste kommersielle gruven i Cornwall, South Crofty, lå ved Pool mellom Redruth og Camborne. Den ble stengt i mars 1998. Befolkningstallet gikk som følge av nedleggelsene ned, og det verdslige sognet, som omfatter noen områder utenfor selve byen.

Kjente personer

Blant kjente innbyggere finner man William Murdoch (1754–1839) som var en av pioner innenfor gassdrevet belysning. Han bodde i Redruth fra 1792, og skal ha brukt gassbelysning i huset sitt, noe som er et av de første eksemplene på slik bruk av gass. Skuespilleren Kristin Scott Thomas og trommeslageren Mick Fleetwood fra Fleetwood Mac ble født i Redruth, mens forfatteren og komikeren Rory McGrath vokste opp og gikk på skole der.
Mørkvedlia Idrettspark

Anleggsinformasjon

Idrettsparken består av en komplett friidrettsarena med 400-meters løpebane med utstyr for høyde, lengde, diskos og spyd, og to fotballbaner. Den ene er en kunstgressbane for elleverfotball, mens den andre har grus som underlag, og har størrelse til sjuerfotball. Mørkvedhallen, som ligger i tilknytning til anlegget, huser to saler tilegnet ballspill med tilhørende garderober. Hall én er alene om kantine, mens hall to har styrkerom og klatrevegg.

Framtidsplaner

Administrasjonen i Bodø kommune kom med anbefaling senhøsten 2012 om å bygge en ny flerbrukshall på Mørkvedlia. Bygget skal inneholde spesialhaller for turn, klatring og friidrett, samt en egen ishall. Det er også avsatt plass til taekwondo, bordtennis og bryting.
Det var en gang en sjømann

Handling

Styrmann Öman går på bommen i den nordafrikanske byen Jazzablanca. En aften besøker han en kro, hvor en gruppe unge kvinnelige dansere fra Sverige opptrer. Lederen, Saga, oppdager bak kulissene at de er i klørne på en gangsterbande som bedriver hvit slavehandel. På kroa møter Öman den svenske lettmatrosen «Pricken» Holmberg fra båten «S/S Saga». De kommer overens om at Öman skal søke på den ledige styrmannsstillingen på «S/S Saga».
Når danseren Saga får vite om den svenske båten ser hun plutselig en mulighet for jentene til å unngå en skjebne verre enn døden. De flykter om natten og lykkes i å ta seg ombord - med «Undre Världen» og hans håndlanger etter seg. Gjennom en kraftfull inngripen av Öman og «Pricken» blir båten befridd fra inntrengerne. «Undre Världen» blir kastet over bord, mens jentene gjør seg usynlige. 
Skipperen ansetter Öman. Når han og «Pricken» oppsøker sine lugarer finner de - til sin store overraskelse - de kvinnelige danserne som har gjemt seg der. Öman og «Pricken» bestemmer seg for å hjelpe jentene og skjule dem for den øvrige besetningen, spesielt skipperen - en ungkar og innbitt kvinnehater.
Bebelis

Utseende

Middelsstore, slanke, lysbrune trebukker. Antennene er omtrent så lange som kroppen, nokså kraftige. Pronotum er sylindrisk til tønneformet uten tenner på sidene. Dekkvingene er parallellsidige, ofte med lyse tegninger. ender ofte i en spiss.

Utbredelse

Slekten er utbredt i Sør- og Mellom-Amerika.